rejauldu/bengali-wikipedia huggingface dataset:
মীর সৈয়দ জলালুদ্দীন নকবী বুখারী ( ; 1308-1384), যিনি মখদূম জাহানিয়াঁ জাহানগশ্ত (  নামে বেশি পরিচিত, ছিলেন দক্ষিণ এশিয়ার একজন পঞ্জাবী সুফি ওলি।   জীবনী  বাম|থাম্ব| তার কবরের কাছে জাহানগশ্ত মসজিদ মখদূম জাহানিয়াঁ জাহানগশ্ত ৮ই ফেব্রুয়ারি ১৩০৮ খ্রিস্টাব্দে (১৪ শাবান ৭০৭ হিজরি ) উচ শরীফে পয়দা হন। তার আব্বা সৈয়দ আহমদ কবীর সোহরাওয়ার্দী ছিলেন বুখারার জালালুদ্দিন সুরখ-পোষের ছোট সাহেবজাদা এবং নির্বাচিত খলীফা। তার আব্বা সোহরাওয়ার্দীয়া তরীকার রোকনুদ্দীন আবুল ফতেহ সাহেবের মুরীদ ছিলেন।Marat-e-Jalali (مرآت جلالی) by Syed Khalil Ahmed Bukhari Hassami, First Edition 1918, Allahabad, Second Edition 1999, Karachi.  পরে তাকে জাহানিয়াঁ জাহানগশ্ত খেতাব দেওয়া হয় যেখান থেকে তিনি বিশিষ্টতা অর্জন করেন। তিনি কাজারুন, মিশর, সিরিয়া-ফিলিস্তিন, ইরাক, বলখ, বুখারা, খোরাসান সহ বেশুমার মুল্লুক সফর করেছেন এবং তার জীবনে 36 বার মক্কা সফর করেছেন। তিনি তার সৎচাচা সদরুদ্দীন মহম্মদ গৌছ রহমতুল্লাহি আলাইহির সাহেবজাদীকে শাদী করেছিলেন।Hassami S. K. A. B. Marat-e-Jalali (Red Clothed man from Bukhara) First Edition 1918, Allahabad, Second Edition 1999, Karachi.  তিনি নাসেরুদ্দীন চেরাগ-ই-দেহলবীর কাছ থেকে তাঁর খেরকা কবূল করেছিলেন।সুলতান মহম্মদ বিন তুগলক জাহানিয়াঁ জাহানগশ্তকে শায়খুল ইসলাম হিসাবে নিযুক্ত করেন এবং সিস্তানে চল্লিশটি খানকাহ প্রদান করেন, কিন্তু তিনি হজ্জের জন্য রওনা হন। সুলতান ফিরুজ শাহ তুগলক ফিরে এলে তাকেও এহতেরাম জানাতেন এবং জাহানিয়াঁ জাহানগশ্ত পর্যায়ক্রমে দিল্লি সফর করতেন। জাহানিয়াঁ জাহানগশ্তও সুলতানের সাথে তার থাট্টা জঙ্গে গিয়েছিলেন এবং সুলতানের দ্বীনী নীতির উপর একটি বড় প্রভাব ছিল।  তিনি বাংলার পহেলা রাজধানী হযরত পান্ডুয়া পরিদর্শন করেন, যেখানে তিনি বাংলার কওমী আলেম আলাউল হক পাণ্ডুবীর জানাযার এমামতি দেন। ষোড়শ শতাব্দীর ঝনঝানিয়াঁ মসজিদের নামকরণ করা হয় তাঁর সম্মানে। প্রতি বছর আখি সিরাজ বাঙ্গালীর উরসের সময় জাহানিয়াঁ জাহানগশ্তের ঝান্ডা জলালুদ্দীন তবরেজীর দরগাহ থেকে আখি সিরাজ বাঙ্গালীর দরগাহ নিয়ে যাওয়া হয়।   ওয়ারিশ  থাম্ব|জাহানিয়াঁ জাহানগশ্তের মাজার তার বংশধরেরা নকবী বুখারি খেতাব এস্তেমাল করেন, এবং নওরং জাহানিয়াঁ খান্দানের অন্তর্গত তাদের মাঝে কেউ কেউ সিন্ধুর তান্দো জাহানিয়াঁয় স্থানান্তরিত হয়ে একটি বিশাল কওম তৈরি করে, যখন অন্যরা উপমহাদেশের মধ্যে অন্য অনেক জায়গায় স্থানান্তরিত হয়।   আরো দেখুন    বিবি জাবিন্দির সমাধি  সুফিদের তালিকা   তথ্যসূত্র   বিষয়শ্রেণী:পাকিস্তানের মাজার বিষয়শ্রেণী:হাশেমীয় ব্যক্তি বিষয়শ্রেণী:১৩৮৪-এ মৃত্যু বিষয়শ্রেণী:১৩০৮-এ জন্ম
জ্যানেট বিধি (জন্ম ১৮ই জানুয়ারি ১৯৯৫ দিল্লিতে) হলেন ভারতের একজন পেশাদার স্কোয়াশ খেলোয়াড়। তিনি দিল্লিতে থাকেন। তিনি ইতিহাসে ৯ম ভারতীয় মহিলা যিনি বিশ্বের শীর্ষ ১০০ মর্যাদাক্রমে প্রবেশ করেছেন। তাঁর সেরা বিশ্ব র‌্যাঙ্কিং নম্বর হলো ৮৮। ২০১৭ সালের ১লা এপ্রিল প্রফেশনাল স্কোয়াশ অ্যাসোসিয়েশন দ্বারা জারি করা তালিকা অনুসারে তাঁর এই মর্যাদাক্রম (এবং ফলস্বরূপ, ভারতের ৩ নম্বরে)। প্রাথমিক জীবন ও শিক্ষা এয়ার ফোর্স বাল ভারতী স্কুল থেকে অধ্যয়ন করার পর, তিনি দিল্লি বিশ্ববিদ্যালয় থেকে ২০১৫ সালে স্নাতক শেষ করেন। তিনি ২০১৪ সাল থেকে পেশাদার স্কোয়াশ খেলোয়াড়। ক্রীড়া জীবন জ্যানেট ২০০৯ সালে আইএসপি-স্প্রাইট অল ইন্ডিয়া স্কোয়াশের শিরোপা জিতেছিলেন। তিনি মেয়েদের অনূর্ধ্ব -১৭ প্রতিযোগিতায় পাংখুরি মালহোত্রার বিরুদ্ধে চার গেমে জয় পেয়ে এই শিরোপা জিতেছিলেন। তিনি তৃতীয় গেমটি হেরে গিয়েছিলেন এবং তারপর কঠিন লড়াই করে শেষ পর্যন্ত ১১ - ৯, ১১ - ৭, ৮ - ১১, ১৫ - ১৩ স্কোরলাইন করে জেতেন।  তিনি ২০১৩ সালে সিনিয়র ন্যাশনালসে জোছনা চিনপ্পার বিরুদ্ধে সেমিফাইনাল খেলেন।  কানাডায় ২০১৬ সালের ১৫ থেকে ১৯ নভেম্বর পর্যন্ত একটি টুর্নামেন্টে, তিনি সারনিয়াতে সেমিফাইনাল খেলেছিলেন। তিনি এই টুর্নামেন্টে তাঁর সেরাটি খেলেছেন। মূল ড্রয়ের প্রথম ম্যাচে তিনি কানাডার হান্না গুথরির বিপক্ষে ১১ - ৪, ১১ - ৬, ১১ - ৫ (৩ - ০) স্কোরে জিতেছিলেন। তিনি অন্য কানাডিয়ান খেলোয়াড় পাওলা জেনকিন্সের সাথে কোয়ার্টার ফাইনাল ম্যাচ খেলেন এবং তাঁকে ১১ - ৮, ১১ - ১৩, ১৪ - ১২, ১১ - ৪ (৩ - ১) স্কোরে পরাজিত করে সেমি ফাইনালে পৌঁছান। সেখানে তিনি এমিলিয়া সোইনির (ফিনল্যান্ড) বিরুদ্ধে খেলেন। পিএসএ শিরোপা থেকে মাত্র দুই ম্যাচ দূরে থেকে তিনি এমিলিয়া সোনির কাছে হেরে যান। অর্জন তিনি ২০১৮ সালে মর্যাদাপূর্ণ "ইয়ং অ্যাচিভার স্পোর্ট" ইন্দো-এশীয় পুরস্কার জিতেছিলেন, এটি বিদেশ মন্ত্রী সুষমা স্বরাজ এবং ক্রীড়া মন্ত্রী রাজ্যবর্ধন সিং রাঠোর তাঁর হাতে তুলে দেন। তিনি ভারতের একজন সম্পূর্ণ সময়ের পেশাদার স্কোয়াশ খেলোয়াড়। বক্তব্য জ্যানেট বিধির মতে "পেশাদারিভাবে খেলাধুলা করা ভারতের অন্যতম চ্যালেঞ্জিং পেশা। আমি যখন পেশাদার সার্কিটে যোগ দিয়েছিলাম, তখন ভারত থেকে সর্বাধিক ৫ জন মহিলা ছিলেন কিন্তু ২০২০ সালের মার্চ মাসে আমাদের ৩০ জনেরও বেশি মহিলা সক্রিয়ভাবে পেশাদার স্কোয়াশ সার্কিটে প্রতিদ্বন্দ্বিতা করছেন। ভারত থেকে তরুণ মেয়েদের অনুপ্রাণিত করতে পেরে আমি নিজেকে ধন্য মনে করি।"   তথ্যসূত্র                  বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম
জীবন যন্ত্রণা মুক্তিযুদ্ধের প্রেক্ষাপটের গল্প নিয়ে ছবিটি তৈরি হয়েছে ।এই সিনেমাতে মুক্তিযুদ্ধকালীন সময়ে যৌনকর্মীদের ভূমিকার বাস্তবচিত্র তুলে ধরা হয়েছে, যৌনকর্মীদের মুক্তিযুদ্ধে অংশগ্রহণের কাহিনী নিয়ে নির্মিত হয়েছে। যৌনকর্মীরা বাংলাদেশের মুক্তিযুদ্ধের সময় নিজের জীবন বাজি রেখে মুক্তিযোদ্ধাদের সহযোগিতা করেছেন, মুক্তিযুদ্ধ করেছেন সেই ঘটনার আলোকে নির্মিত। চলচ্চিত্রটির শুটিং শুরু হয়েছিল প্রায় ১৩ বছর আগে তবে চলচ্চিত্রটি প্রয়াত মান্নার মৃত্যুর প্রায় ১৩ বছর পর ২০১৭ সালে তার অভিনীত এই ছবি মুক্তি পাওয়ার কথা থাকলেও , চলচ্চিত্রটিরলীলা মন্থন  নাম সেন্সরের আপত্তির কারণে চলচ্চিত্রটি তথন মুক্তি পায়নি। এরপর নাম পরিবর্তন করে পূনরায় জীবন যন্ত্রণা নামে সেন্সরের জমা দেওয়ার পর সেন্সর থেকে প্রদর্শনের ছাড়পত্র লাভ করলে  শুটিং শুরুর ১৭ বছর পর আগামী ২৬ মার্চ ২০২২ ছবিটি প্রেক্ষাগৃহে মুক্তির তারিখ নির্ধারণ করা হয়েছে।  কুশীলব  মান্না মৌসুমী পপি মিশা সওদাগর আনোয়ারা শহিদুল আলম সাচ্চু আলীরাজ বাপ্পারাজ দীঘি শাহনূর মুক্তি   অন্যান্য তথ্য  ছবির ১৫ ভাগ শুটিং বাকি থাকতেই মান্নার অকাল মৃত্যু ঘটে। এরপর পরিচালক ২০১১ সালের দিকে মান্নার ডামি শট ব্যবহার করে ছবিটি শেষ করে লীলা মন্থন নামে সেন্সরে জমা দেওয়া হয়। কিন্তু লীলা মন্থন নাম নিয়ে সেন্সরের আপত্তির কারণে বেশ কিছু দিন ছবিটি আটকে থাকে এর পর নাম পরিবর্তন করে পূনরায় জীবন যন্ত্রণা নামে সেন্সরের জমা দেওয়ার পর সেন্সর থেকে প্রদর্শনের ছাড়পত্র লাভ করে।।  জীবন যন্ত্রণা প্রয়াত অভিনেতা মান্না অভিনীত ও মুক্তিপ্রাপ্ত সর্বশেষ চলচ্চিত্র।  তথ্যসূত্র  বহিঃসংযোগ     বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:আহমেদ ইমতিয়াজ বুলবুল সুরারোপিত চলচ্চিত্র
কাইয়েন (; আ-ধ্ব-ব: [kajɛn]; ; ) ফরাসি গায়ানার রাজধানী। ফরাসি গায়ানা বা গুইয়ান ফ্রঁসেজ হল দক্ষিণ আমেরিকা মহাদেশে ইউরোপের রাষ্ট্র ফ্রান্সের একটি সামুদ্রিক অঞ্চল। শহরটি কাইয়েন নদীর মোহনায় একটি পুরাতন দ্বীপের উপরে আটলান্টিক মহাসাগরের উপকূলে দণ্ডায়মান। শহরের মূলমন্ত্র হল "পরিশ্রম সম্পদ আনে"। কাইয়েন দক্ষিণ আমেরিকা মহাদেশের সর্ববৃহৎ ফরাসিভাষী শহর। ২০২০ সালের জনগণনা অনুযায়ী কাইয়েন মহানগর এলাকাতে দেড় লক্ষের বেশি লোকের বাস ছিল। মূল নগরীতে প্রায় ৬৬ হাজার লোক বাস করে। মূল শহরের আয়তন প্রায় ২৪ বর্গকিলোমিটার।  দর্শনীয় স্থানের মধ্যে আছে ১৭শ শতকে নির্মিত সেপেরু দুর্গ, যা থেকে শহর ও আটলান্টিক মহাসাগরের মনোরম পরিদৃশ্য অবলোকন করা সম্ভব। এটি কাইয়েনের ঔপনিবেশির ইতিহাসের সাক্ষী। প্লাস দে পাল্মিস্ত নামক কেন্দ্রীয় চত্বরটি সুদৃশ্য ঔপনিবেশিক ভবন ও পাম বা তালগাছ দিয়ে বেষ্টিত, যা সাংস্কৃতিক অনুষ্ঠানের আয়োজনের জন্য মনোরম একটি স্থান। ফ্রঁকোনিয়া জেলা জাদুঘর (ম্যুজে দেপার্তমতাল ফ্রঁকোনিয়া), যেখানে অঞ্চলটির সাংস্কৃতিক ও ঐতিহাসিক ঐতিহ্য প্রদর্শিত হচ্ছে, যার মধ্যে আদিবাসী সংস্কৃতি, ঔপনিবেশিক ইতিহাস ও সমসাময়িক শিল্পকলা অন্তর্ভুক্ত। কাইয়েনের প্রাণবন্ত বাজারে টাটকা খাবার, মসলা ও হস্তশিল্পজাত দ্রব্য পাওয়া যায়।  কাইয়েন ফরাসি গায়ানার রাজনৈতিক, অর্থনৈতিক ও সাংস্কৃতিক কেন্দ্র। এটি ফ্রান্সের এই সামুদ্রিক জেলাটির প্রশাসনিক কেন্দ্র। আটলান্টিক মহাসাগরের তীরে অবস্থিত বলে এটি ফরাসি গায়ানার অভ্যন্তরভাগের প্রবেশদ্বার হিসেবে কাজ করে।   তথ্যসূত্র   বিষয়শ্রেণী:ফ্রান্সের শহর বিষয়শ্রেণী:দক্ষিণ আমেরিকার বন্দর নগরী বিষয়শ্রেণী:দক্ষিণ আমেরিকার রাজধানী
আহমেদ সাফি আবদুল্লাহ (জন্ম ১ মার্চ ১৯৯৮) একজন পাকিস্তানি ক্রিকেটার যিনি মধ্য পাঞ্জাবের হয়ে খেলেন। তিনি ২০১৭-১৮ কায়েদ-ই-আজম ট্রফিতে ফয়সালাবাদের হয়ে চার ম্যাচে ১৮টি ডিসমিসাল সহ শীর্ষস্থানীয় উইকেট শিকারী ছিলেন। ২৩ ফেব্রুয়ারী ২০২০ তারিখে, ২০২০ পাকিস্তান সুপার লিগে ইসলামাবাদ ইউনাইটেডের হয়ে তার টি-টোয়েন্টি অভিষেক হয়। ২০২১ সালের জানুয়ারিতে, তাকে ২০২০-২১ পাকিস্তান কাপের জন্য মধ্য পাঞ্জাবের দলে তাকে রাখা হয়েছিল। ২০২১ সালের অক্টোবরে, শ্রীলঙ্কা সফরের জন্য তাকে পাকিস্তান শাহিনস দলে তার নাম ঘোষণা করা রাখা হয়েছিল।   তথ্যসূত্র    বহিঃসংযোগ     বিষয়শ্রেণী:মধ্য পাঞ্জাবের ক্রিকেটার বিষয়শ্রেণী:ইসলামাবাদ ইউনাইটেডের ক্রিকেটার বিষয়শ্রেণী:ফয়সালাবাদ থেকে আগত ক্রিকেটার বিষয়শ্রেণী:সুই নর্দার্ন গ্যাস পাইপ লাইন্স লিমিটেডের ক্রিকেটার বিষয়শ্রেণী:ফয়সালাবাদের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৮-এ জন্ম
সেলিনা বেগম স্বপ্না (জন্ম: ১ জুন ১৯৬৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।   আরও দেখুন   ১০ম জাতীয় সংসদ নির্বাচন - ২০১৪  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ    মাননীয় সংসদ সদস্য সেলিনা বেগম  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী মুসলিম বিষয়শ্রেণী:সিরাজগঞ্জ জেলার ব্যক্তি বিষয়শ্রেণী:রাজনীতিতে বাংলাদেশী নারী বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
পশ্চিম সিংভূম জেলা পূর্ব ভারতে অবস্থিত ঝাড়খণ্ড রাজ্যের ২৪ টি জেলার একটি৷ ২রা মাঘ ১৩৯৬ বঙ্গাব্দে (১৬ই জানুয়ারি ১৯৯০ খ্রিস্টাব্দে) পুর্বতন সিংভূম জেলা ভেঙে পূর্ব ও পশ্চিম সিংভূম জেলা গঠন  করা হয়৷ ১৬ই বৈশাখ ১৪০৮ বঙ্গাব্দে(৩০ এপ্রিল ২০০১ খ্রিস্টাব্দ) আবার পশ্চিম সিংভূম জেলা খন্ডিত করে নতুন পশ্চিম সিংভূম জেলাটি গঠিত হয়৷ জেলাটি ঝাড়খণ্ডের দক্ষিণ-পূর্ব(অগ্নিকোণে) অবস্থিত কোলহান বিভাগের অন্তর্গত৷ জেলাটির জেলাসদর চাইবাসা শহরে অবস্থিত এবং চাইবাসা সদর মহকুমা, পোড়াহাট চক্রধরপুর মহকুমা ও জগন্নাথপুর মহকুমা নিয়ে গঠিত৷  নামকরণ সিংভূম নামটি নিয়ে দুই ধরনের জনশ্রুতি আছে৷ কারো কারো মতে, পোড়াহাটের রাজপরিবারের পদবী 'সিং' এবং তাদের শাসিত ভূমি থেকে 'ভূম' শব্দটি একত্রিত করে সিংভূম জেলার নামকরণ করা হয়৷ আবার কারো মতে জেলাটির আদিনিবাসীদের অভিভাবক সিং বোঙ্গা, তার নাম থেকেই এই জেলাটির নাম৷https://en.m.wikipedia.org/wiki/West_Singhbhum_district পরবর্তীকালে সিংভূম জেলা ভেঙে পশ্চিম সিংভূম জেলা তৈরী করা হয়৷  ইতিহাস ঐতিহাসিক আন্দোলন ভূপ্রকৃৃতি অর্থনীতি অবস্থান জেলাটির উত্তরে ঝাড়খণ্ড রাজ্যের খুঁটি জেলা ও ঝাড়খণ্ড রাজ্যের সরাইকেল্লা খরসোয়া জেলা৷ জেলাটির উত্তর পূর্বে(ঈশান) ঝাড়খণ্ড রাজ্যের সরাইকেল্লা খরসোয়া জেলা৷ জেলাটির পূর্বে ওড়িশা রাজ্যের ময়ুরভঞ্জ জেলা৷ জেলাটির দক্ষিণ পূর্বে(অগ্নি) ওড়িশা রাজ্যের ময়ুরভঞ্জ জেলা৷ জেলাটির দক্ষিণে ওড়িশা রাজ্যের কেন্দুঝর জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের সুন্দরগড় জেলা৷ জেলাটির পশ্চিমে ঝাড়খণ্ড রাজ্যের সিমডেগা জেলা৷ জেলাটির  উত্তর পশ্চিমে(বায়ু) ঝাড়খণ্ড রাজ্যের খুঁটি জেলা৷https://www.mapsofindia.com/maps/jharkhand/tehsil/pashchimi-singhbhum.html  জেলাটির আয়তন ৭২২৪ বর্গ কিমি৷ রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে ম৷ জেলার আয়তনের অনুপাত ঝাড়খণ্ড রাজ্যের ৯.০৬%৷  ভাষা পশ্চিম সিংভূম জেলায় প্রচলিত ভাষাসমূহের পাইচিত্র তালিকা নিম্নরূপ -  ধর্ম জনসংখ্যা মোট জনসংখ্যা ১২৩৩৯৪৫(২০০১ জনগণনা) ও  ১৫০২৩৩৮(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ২৪ টি জেলার মধ্যে ৮ম৷ ঝাড়খণ্ড রাজ্যের ৪.৫৫% লোক পশ্চিম সিংভূম জেলাতে বাস করেন৷ জেলার জনঘনত্ব ২০০১ সালে ১৭২ ছিলো এবং ২০১১ সালে তা বৃদ্ধি পেয়ে ২০৮ হয়েছে   জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ২১.৭৫% , যা ১৯৯১-২০১১ সালের ১৩.৪৮% বৃদ্ধির হারের থেকে বেশি৷   জেলাটিতে লিঙ্গানুপাত ২০১১ অনুযায়ী ১০০৫(সমগ্র) এবং শিশু(০-৬ বৎ) লিঙ্গানুপাত ৯৮৩৷https://www.census2011.co.in/census/district/110-pashchimi-singhbhum.html  নদনদী পরিবহন ও যোগাযোগ পর্যটন ও দর্শনীয় স্থান ঐতিহ্য ও সংস্কৃতি শিক্ষা জেলাটির স্বাক্ষরতা হার ৪৬.৮২%(২০০১) তথা ৫৮.৬৩%(২০১১)৷ পুরুষ স্বাক্ষরতার হার ৬১.৬৯%(২০০১) তথা ৭১.১৩%(২০১১)৷ নারী স্বাক্ষরতার হার ৩১.৮৮%(২০০১) তথা ৪৬.২৫% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৪১%৷  প্রশাসনিক বিভাগ সীমান্ত বিশিষ্ট ব্যক্তিবর্গ  তথ্যসূত্র  বিষয়শ্রেণী:পশ্চিম সিংভূম জেলা বিষয়শ্রেণী:ঝাড়খণ্ডের জেলা বিষয়শ্রেণী:১৯৯০-এ বিহারে প্রতিষ্ঠিত
নাসুম আহমেদ (জন্ম: ৫ ডিসেম্বর ১৯৯৭) একজন বাংলাদেশী  ক্রিকেটার।  ২০২১ সালের মার্চে বাংলাদেশ দলের হয়ে আন্তর্জাতিক ক্রিকেটে অভিষেক ঘটে। মূলত অফস্পিন বোলার হিসেবে দলে অন্তর্ভুক্তির পর এখন দলের নিয়মিত মুখ নাসুম আহমেদ। লম্বাহাতে ব্যাট করতেও পারেন এই টেইলএন্ডার ব্যাটার।   প্রাথমিক জীবন  নাসুমের জন্ম ৫ ডিসেম্বর ১৯৯৪ সালে সিলেটের জালাবাবাদ আবাসিক এলাকায়। তার পৈত্রিক নিবাস সুনামগঞ্জের দিরাই উপজেলার ভাটিপাড়া ইউনিয়নের মর্দাপুর গ্রামে।   ঘরোয়া ক্রিকেট  নাসুমের সিলেট বিভাগের হয়ে প্রথম শ্রেণির ক্রিকেটে অভিষেক হয় ২০১১ সালে। পরবর্তিতে তিনি বরিশাল বিভাগের হয়েও খেলেছেন। ২০১২ অনূর্ধ্ব-১৯ বিশ্বকাপে বাংলাদেশের হয়ে খেলেছেন। ২০১৪ সালের ঢাকা প্রিমিয়ার লিগে প্রাইম দোলেশ্বরের হয়ে লিস্ট ‘এ’ ক্রিকেটে অভিষেক ঘটে।   আন্তর্জাতিক ক্রিকেট    ২০২১-২০২২  ২০২১ সালের নিউজিল্যান্ড সফরে আন্তর্জাতিক ক্রিকেটে অভিষেক হয় নাসুমের। সেখানে তিনি তিনটি টি২০ খেলেন। ২০২১ সালের আগস্ট মাসে  অস্ট্রেলিয়ার বিপক্ষে প্রথম  টি -টোয়েন্টি ম্যাচে নাসুম ১৯ রান দিয়ে  ৪ উইকেট নিয়েছিলেন যা  বাংলাদেশকে প্রথমবারের মতো টি -টোয়েন্টিতে অস্ট্রেলিয়ার বিপক্ষে জিততে সাহায্য করেছিল।     ২০২৫-২০২৬  জানুয়ারি ২০২৫ সালে তাকে ২০২৫ আইসিসি চ্যাম্পিয়নস ট্রফির জন্য বাংলদেশ দলে অন্তর্ভুক্ত করা হয়।   রেকর্ড ও পরিসংখ্যান  নাসুম আহমেদ আইসিসির সেপ্টেম্বর মাসের সেরা তিন খেলোয়াড়ের একজন নির্বাচিত হয়েছেন।   আরও দেখুন  শাকের আহমেদ শানাজ আহমেদ   তথ্যসূত্র    বহিঃসংযোগ      বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:সিলেট বিভাগের ক্রিকেটার বিষয়শ্রেণী:গাজী গ্রুপের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:সুনামগঞ্জ জেলার ব্যক্তি বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার বিষয়শ্রেণী:২১শ শতাব্দীর বাঙালি বিষয়শ্রেণী:বাংলাদেশী সুন্নি মুসলিম বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর মুসলিম
কুলিয়া ইউনিয়ন বাংলাদেশের খুলনা বিভাগের সাতক্ষীরা জেলার দেবহাটা উপজেলার একটি ইউনিয়ন, প্রশাসনিক এলাকা।    অবস্থান ও সীমানা  কুলিয়া ইউনিয়নেরর উত্তরে আলীপুর ইউনিয়ন,দক্ষিণে পারুলিয়া ইউনিয়ন,পূর্বে ফিংড়ী ইউনিয়ন এবং ভোমরা যা ভারতের পশ্চিমবঙ্গ রাজ্যের কোল ঘেষে অবস্থিত।   ইতিহাস  কুলিয়া ইউনিয়নে সাতক্ষীরা জমিদারদের গুরুঠাকুরগন বাস করতেন যে কারণে এখানকার ডাকঘর ও একটি গ্রামের নাম গুরুগ্রাম।   প্রশাসনিক এলাকা    বহেরা,  বালিয়াডাঙ্গা,  হিরারচক,  পুষ্পকাটি,  খাসখামার,  উ:কুলিয়া,  দ:কুলিয়া,  পূর্ব কুলিয়া,  দত্তডাঙ্গা,  কামট পাড়া,  কুলতলী,   সুবর্ণাবাদ,  নুনেখোলা,  রঘুনাথপুর,   রামনগর,  টিকেট,   হিজলডাঙ্গা,   দেউকুল,   গবিন্দপুর,   পারগাভা,   রাজারাম,   শশাডাঙ্গা,   শ্যামনগর,   গোবরাখালী,  ভেন্নাপোতা,  বড়বড়িয়া,  ঢালীর ঘের,  আন্দুলপোতা,  কদমখালী,  চরবালিথা,  বিল শিমুলবাড়ীয়া,  জেলমারী,  কড়েমারী।   আয়তন ও জনসংখ্যা  আয়তনঃ ৫৯.৪৯ বর্গ কি:মি:। জনসংখ্যাঃ ৩৫,১৫৪ জন। পুরুষ ১৭,৯৪৯ জন, মহিলা ১৭,২০৫ জন, মুসলমান ২৬,৩৭৪ জন, হিন্দু ৬৩৭৫ জন, অন্যান্য ২৩৯৩ জন।   শিক্ষা  শিক্ষার হার :  ৮৬.০৪%  শিক্ষা প্রতিষ্ঠান   প্রাথমিক বিদ্যালয়ের সংখ্যা ৮টি  মাধ্যমিক বিদ্যালয় ০২টি  মাধ্যমিক বালিকা বিদ্যালয় ১টি  দাখিল মাদ্রাসা ৩টি  উপ-আনুষ্ঠানিক বিদ্যালয় ৩৭টি  জামে মসজিদ ৪৮টি   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- মোঃ আছাদুল হক ()  +চেয়ারম্যানগণের তালিকাক্রমিক নং চেয়ারম্যানগণের নামমেয়াদকাল০১আবু ছালেক সরদারবিটিশ থেকে ১৯৬৬ সাল পর্যন্ত০২আব্দুল গফ্ফার সরদর ১৯৬৬-১৯৭১০৩নুরুল মোমিন সরদার১৯৭২-১৯৮৮০৪মোঃ আছাদুল হক১৯৮৮-২০১৬০৫  মোঃ ইমাদুল ইসলাম২০১৬-২০২১ ০৬মোঃ আছাদুল হক২০২১-বর্তমান    আরও দেখুন    পারুলিয়া ইউনিয়ন  সখিপুর ইউনিয়ন  নওয়াপাড়া ইউনিয়ন   তথ্যসূত্র  http://www.bpcdoa.com/   http://www.bpcdoa.com/downloads/ml-1.pdf    বহিঃসংযোগ   বিষয়শ্রেণী:দেবহাটা উপজেলার ইউনিয়ন বিষয়শ্রেণী:সাতক্ষীরা জেলার ইউনিয়ন
এলিজাবেথ করবিন "বেটি" উবার একজন প্রাক্তন ব্রিটিশ ব্যাডমিন্টন ও টেনিস খেলোয়াড়। ১৯২৫ সালে তিনি হার্বার্ট উবারের সাথে বিবাহ বন্ধনে আবদ্ধ হন।  ব্যাডমিন্টন বেটি উবার অল ইংল্যান্ড ওপেন ব্যাডমিন্টন চ্যাম্পিয়নশিপে ১৩টি শিরোপা জিতেছেন; যার মধ্যে ১টি মহিলাদের একক, ৪টি মহিলাদের দ্বৈত এবং ৮টি মিক্সড ডাবলস ইভেন্টে।  তিনি উদ্বোধনী সদস্য হিসাবে বিশ্ব ব্যাডমিন্টন হল অফ ফেমে অন্তর্ভুক্ত হন।  উবার কাপ তাঁর পদবী "উবার" উবার কাপ অর্থাৎ বিশ্ব মহিলা দলীয় ব্যাডমিন্টন চ্যাম্পিয়নশিপের জন্য ব্যবহৃত হয়, কারণ ১৯৫০ সালে নিউজিল্যান্ডে পুরুষদের মতো মহিলাদের ইভেন্ট আয়োজন করার ইচ্ছা ছিল তাঁর। তিনি প্রথম প্রতিযোগিতার ড্র চলাকালীন অংশগ্রহণ করেন।  টেনিস ব্যাডমিন্টন ছাড়াও তিনি টেনিসেও প্রতিদ্বন্দ্বিতা করেছিলেন এবং উইম্বলডন চ্যাম্পিয়নশিপ ১৯২৯ থেকে ১৯৪৬ সালের মধ্যে একক ও দ্বৈত ইভেন্টে খেলেছিলেন। তাঁর সেরা একক পারফরম্যান্স ছিল ১৯৩০ সালে যখন তিনি চতুর্থ রাউন্ডে পৌঁছেছিলেন যেখানে তিনি ফিলিস মাডফোর্ড-এর কাছে হেরেছিলেন।  তথ্যসূত্র  বিষয়শ্রেণী:১৯০৬-এ জন্ম বিষয়শ্রেণী:১৯৮৩-এ মৃত্যু
এম এইচ খান মঞ্জুর বাংলাদেশের গোপালগঞ্জ জেলার রাজনীতিবিদ,বীর মুক্তিযোদ্ধা ও গোপালগঞ্জ-১ আসনের সাবেক সংসদ সদস্য।   প্রাথমিক জীবন  এম এইচ খান মঞ্জুর গোপালগঞ্জ জেলার গোপালগঞ্জ সদর উপজেলার নিজড়া ইউনিয়ন এর দক্ষিণ পাড়ায় এক সম্ভ্রান্ত মুসলিম পরিবারে জন্মগ্রহণ করেন।   রাজনৈতিক জীবন  এম এইচ খান মঞ্জুর গোপালগঞ্জ জেলা বিএনপির সাবেক সভাপতি। তিনি ১৯৮৮ সালের চতুর্থ জাতীয় সংসদ নির্বাচনে গোপালগঞ্জ-১ আসন থেকে সংসদ সদস্য নির্বাচিত হয়েছিলেন। ১৯৯১ সালের জাতীয় নির্বাচনে অংশগ্রহণ করে তিনি পরাজিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:গোপালগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:গোপালগঞ্জ জেলার ব্যক্তি
ইনক্লাব ২০০২ সালের অনুপ সেনগুপ্ত পরিচালিত বাংলা অ্যাকশন থ্রিলার চলচ্চিত্র। ছবিতে অভিনেতা প্রসেনজিৎ চট্টোপাধ্যায় এবং অর্পিতা পাল মুখ্য চরিত্রে অভিনয় করেছেন। ছবিটির সংগীতায়োজন করেছেন এস শুভায়ু।   অভিনয়    প্রসেনজিৎ চট্টোপাধ্যায়  অর্পিতা পাল  চিরঞ্জিত চক্রবর্তী  অভিষেক চট্টোপাধ্যায়  চিন্ময় রায়   তথ্যসূত্র   বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:২০০২-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
জেরোগ্রাফি (গ্রীক শিকড়  থেকে , যার অর্থ "শুষ্ক" এবং  , যার অর্থ "লেখা") একটি শুষ্ক ফটোকপি কৌশল।  মূলত ইলেক্ট্রোফটোগ্রাফি নামে  করা হয়েছিল। ফটোকপিয়ার মেশিন, লেজার প্রিন্টার, মাল্টিফাংশন প্রিন্টার ব্যবহার করি, সেগুলো এই প্রযুক্তির ওপর ভিত্তি করে তৈরি। এই জোর দিয়ে যে এতে কোনও তরল রাসায়নিক ব্যবহার করা হয় না, যা তখন ব্যবহৃত প্রজনন কৌশল যেমন সায়ানোটাইপের মতো ছিল না। চেস্টার ফ্লইড কার্লসন, ১৯৩৮ সালে নিউ ইয়র্কে প্রথম পরীক্ষামূলক কপি তৈরি করেন। ১৯৫৯ সালে Xerox 914 নামের প্রথম বাণিজ্যিক ফটোকপিয়ার বাজারে আসে।   ইতিহাস  জেরোগ্রাফি আবিষ্কার করেছিলেন আমেরিকান পদার্থবিদ চেস্টার কার্লসন, যা উল্লেখযোগ্যভাবে হাঙ্গেরীয় পদার্থবিদ পাল সেলেনির অবদানের উপর ভিত্তি করে তৈরি। কার্লসন ৬ অক্টোবর, ১৯৪২ সালে  জন্য আবেদন করেন এবং তাকে ভূষিত করা হয়।  কার্লসনের উদ্ভাবন ইলেকট্রোস্ট্যাটিক মুদ্রণকে ফটোগ্রাফির সাথে একত্রিত করেছিল, ১৭৭৮ সালে জর্জ ক্রিস্টোফ লিচটেনবার্গ কর্তৃক উদ্ভাবিত শুষ্ক ইলেকট্রোস্ট্যাটিক মুদ্রণ প্রক্রিয়ার বিপরীতে।  কার্লসনের মূল প্রক্রিয়াটি ছিল কষ্টকর, যার জন্য সমতল প্লেট সহ বেশ কয়েকটি ম্যানুয়াল প্রক্রিয়াকরণ ধাপের প্রয়োজন ছিল।  ১৯৪৬ সালে, কার্লসন হ্যালয়েড ফটোগ্রাফিক কোম্পানির সাথে এটিকে বাণিজ্যিক পণ্য হিসেবে বিকাশের জন্য একটি চুক্তি স্বাক্ষর করেন। সেই বছরের আগে, কার্লসন এক ডজনেরও বেশি কোম্পানির কাছে তার ধারণাটি প্রস্তাব করেছিলেন, কিন্তু কেউই আগ্রহী ছিল না। হ্যালয়েডের সভাপতি, জোসেফ সি. উইলসন, কার্লসনের আবিষ্কারের প্রতিশ্রুতি দেখেছিলেন এবং নিশ্চিত করেছিলেন যে হ্যালয়েড একটি কার্যকর বাণিজ্যিক পণ্য উৎপাদনের জন্য অধ্যবসায়ের সাথে কাজ করে।  প্রায় ১৮ বছর আগে একটি সম্পূর্ণ স্বয়ংক্রিয় প্রক্রিয়া তৈরি করা হয়েছিল, যার মূল অগ্রগতি ছিল সমতল প্লেটের পরিবর্তে সেলেনিয়াম দিয়ে আবৃত একটি নলাকার ড্রামের ব্যবহার। এর ফলে ১৯৬০ সালে হ্যালয়েড/জেরক্স প্রথম বাণিজ্যিক স্বয়ংক্রিয় কপিয়ার, জেরক্স ৯১৪ প্রকাশ করে।  জেরোগ্রাফি এখন বেশিরভাগ ফটোকপি মেশিন এবং লেজার এবং এলইডি প্রিন্টারে ব্যবহৃত হয়।   তথ্যসূত্র   বিষয়শ্রেণী:স্থির তড়িৎ বিষয়শ্রেণী:মার্কিন উদ্ভাবন বিষয়শ্রেণী:মুদ্রণের ইতিহাস বিষয়শ্রেণী:মুদ্রণ উপকরণ
25px  You recently made changes to one or more articles but you kept the Edit summary field empty. While it is not mandatory, it is very helpful to place a short and descriptive summary of changes made in your revision. For guidelines how to use this field, please read this Help page. By adding an edit summary, you allow other users to more easily identify constructive edits on the Recent Changes page, their Watchlist (see this page), or the articles edit history.   Please don't take this comment as negative remarks on your contributions!! Please feel free to contact me via email or my talk page. Many thanks for your time.     -- Usage: Please ONLY put this template on the talk page of a user (as it uses BASPAFENAME to refer to the users name and put your own username as the (1st and only) argument. It is NOT a template to use several times for one user, please use the single-line Uw-editsummary (with arguments to add comments). It explains to a (new?) user why edit summaries are important. --
__TOC__  ৩০ মার্চ ২০২৫  সন্দেহভাজন সকপাপেট     সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  বরবাদ (২০২৫-এর চলচ্চিত্র) চলচ্চিত্রে দুই ব্যবহারকারীই লিখছেন, নামে মিল ছাড়াও সম্পাদনায় মিল পাওয়া যাচ্ছে।  এরা শুধু শাকিব খানের চলচ্চিত্র নিয়ে লিখেন। ~ Φαϊσάλ (২০২৫) ১১:০৪, ৩০ মার্চ ২০২৫ (ইউটিসি)  ২. ইংরেজি উইকিতেও একাধিক একাউন্টের অপব্যবহারের জন্য বাঁধা পেয়েছে।  ~ Φαϊσάλ (২০২৫) ১১:১৪, ৩০ মার্চ ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  বৈশ্বিকভাবে তালাবদ্ধ একাউন্ট। রিয়াজ (আলাপ) ০৮:৩৪, ৮ এপ্রিল ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৫
মোলকালমুরু শাড়ি হ'ল ঐতিহ্যবাহী রেশমী শাড়ি  যা ভারতের কর্ণাটকের চিত্রদুর্গ জেলার মোলকালমুরুতে বোনা হয়।   মোলকালমুরু কর্ণাটকের সীমান্তবর্তী চিত্রদুর্গা জেলার একটি শহর। এই শহরটি একটি বিশেষ পোশাক উৎপাদনের জন্য খ্যাত, যার নাম মোলকালমুরু শাড়ি। এই শাড়িগুলি সাধারণত রেশমের তৈরি হয় এবং প্রকৃতি থেকে অনুপ্রাণিত বিভিন্ন প্রাকৃতিক নিদর্শন প্রদর্শন করে।  ২০১১ সালে, এর ভৌগোলিক নির্দেশক চিহ্ন অনুমোদিত হয় Indian Patent Office এবং তার নম্বর ৫৩। List of Geographical Indications in India এই শাড়ির নকশার মূল উপাদানগুলির মধ্যে রয়েছে ফল, প্রাণী এবং ফুল।    পটভূমি  "মোলকালমুরু" নামটি কান্নাড় ভাষায় (কর্ণাটের আঞ্চলিক ভাষা) "ভাঙা হাঁটু" -র অনুবাদ। স্থানীয় জনশ্রুতি অনুসারে এই শহরটির নামকরণ করা হয়েছিল স্থানীয় এবং ব্রিটিশ সেনাদের মধ্যে যুদ্ধের পর। এই শহর ঘিরে রয়েছে বিভিন্ন পাহাড়, পাথুরে অঞ্চল, যার জন্য অনেক ব্রিটিশ সেনার হাঁটু ভেঙ্গে গিয়েছিল। আজ ইতিহাসবিদরা বিশ্বাস করেন যে, এই নামটি কেবল ব্রিটিশদের অহংকার চূর্ণ হওয়ার প্রতীকী উল্লেখ।    উপকরণ  মালবেরি রেশমের সূত্র দিয়ে টানা দেওয়া হয় এবং বুননে চরকা রেশম ব্যবহার করা হয়। রেশমী সুতা সংগ্রহ করা হয় বেঙ্গালুরুর রেশম এক্সচেঞ্জ, ব্যক্তিগত ব্যবসায়ী এবং কর্ণাটক রেশম বিপণন বোর্ড থেকে।    তৈরির কৌশল  মোলকালমুরু কর্ণাটক রাজ্যের একটি ঐতিহ্যবাহী শাড়ি। বয়নটি মূলত পিট তাঁতে ফ্লাই শাটল (কাপড় বোনার মাকু) বা থ্রো শাটল কৌশল দ্বারা করা হয়। তিনটি শাটল ব্যবহার হয়: জমিন অংশের জন্য একটি শাটল এবং উভয় পাড়ের জন্য দুটি শাটল।    বাজার  বেঙ্গালুরু, মহীশূর, শিমোগা, গুলবার্গা, তামিলনাড়ু, কেরল এবং অন্ধ্র প্রদেশে এই শাড়ির চাহিদা রয়েছে। এই শাড়িগুলি মার্কিন যুক্তরাষ্ট্র ও অস্ট্রেলিয়ায়ও রফতানি করা হয়। শাড়ির চাহিদা বর্তমানে কমেছে। তবুও, মোলকালমুরু শাড়ি জনপ্রিয়।  আজকাল কম্পিউটার-এডেড ডিজাইন (সিএডি) নকশায় ব্যবহার করে ঐতিহ্যবাহী নিদর্শনগুলির চিত্র এই শাড়িতে ফুটিয়ে তোলা হয়।    আরো দেখুন    ইলকালের শাড়ি  ব্যাড়গি লঙ্কা  মহীশুর চন্দন তেল  নবলগুন্দের দরি  কুরগ কমলা   তথ্যসূত্র   বিষয়শ্রেণী:কর্ণাটকের ভৌগোলিক নির্দেশক বিষয়শ্রেণী:কর্ণাটকের সংস্কৃতি বিষয়শ্রেণী:শাড়ি বিষয়শ্রেণী:চিত্রদুর্গ জেলা